анекдоти за Приятели
Някакъв мързеливец си търсел лека и приятна работа. В един момент научил, че негов бивш съученик е станал крупен бизнесмен. Отишъл при него и му казал:
- Брат, така и така, имаш ли някакво бачкане като за мене?
Бизнесменът бил наясно, че неговият познат не става и за чеп за зеле. Обаче, заради добрите стари времена, решил да направи жест:
- Е, добре! Можеш да започнеш още от днес. Ето ти тая банкнота от сто евро. Иди до обменното бюро да ги обърнеш в левове! А пък за труда си можеш да задържиш половината.
Нашият излязъл и извършил обмяната. После отишъл в кварталния супер да напазарува. Продавачката го попитала:
- Какво правиш бе, човек? Започна ли някъде работа?
Оня отговорил с мъченическо изражение:
- Остави се! Направо не ми се говори. Хванах се на бачкане при един тарикат. Ужким бивш съученик, ужким приятел ми се пише. А гледай само как ме прецаква! Аз се разкарвам в жегата до обменното бюро, вися по разни опашки, душата ми излиза. А той само си седи в офиса и наготово лапа половината пари.